Earl K. Fernandes

Earl K. Fernandes (født 21. september 1972 i Toledo i Ohio i USA) er en indisk-amerikansk katolsk prelat og biskop av Columbus.


== Liv og virke ==


=== Bakgrunn ===
Earl Kenneth Fernandes' foreldre var født i henholdsvis Goa og Mangalore; de vokste opp i og emigrerte til USA fra Mumbai i 1971. Faren var lege, og fikk green card delvis grunnet behovet for leger i USA under Vietnamkrigen; moren var lærerinne. En av Fernandes fire brødre ble diakon i Den ukrainske gresk-katolske kirke.Earl K. Fernandes ble først uteksaminert fra University of Toledo med en grad i biologi. Deretter studerte han filosofi og teologi ved Mount Saint Mary's Seminary of the West i Cincinnati.


=== Prest ===
Den 18. mai 2002 ble han presteviet for erkebispedømmet Cincinnati.
Etter først å ha virket i sjelesorgen, studerte han moralteologi i Roma fra 2004 til 2008, og tok doktorgraden fra det pavelige akademi Alfonsianum. Fra 2008 til 2016 var han dekan og assisterende professor i moralteologi ved Mount Saint Mary's Seminary of the West. En tid var han også administrator for Sacred Heart of Jesus Parish i Cincinnati. 
I 2013 utgav han en bok, Seminary Formation and Homosexuality hos Institute for Priestly Formation, som forsvarte Pave Benedikt XVI forbud mot opptak av menn med homoseksuell tendens på presteseminarene.Fra 2016 til 2019 var han ansatt ved det apostoliske nuntiatur i Washington, D.C. 
Fra 2019 til han ble utnevnt til biskop var han sogneprest for Saint Ignatius av Loyola i Cincinnati.


=== Biskop av Columbus ===
Den 2. april 2022 utnevnte pave Frans ham til biskop av Columbus. Erkebiskopen av Cincinnati, Dennis Marion Schnurr, bispeviet ham 31. mai samme år i St. Pauls kirke i Westerville. Medkonsekratorer var den apostoliske nuntius til USA, erkebiskop Christophe Pierre, og forgjengeren i Colubus, biskop Robert John Brennan, som da var blitt biskop av Brooklyn.
Earl K. Fernandes var den første ikke-hvite biskop i Columbus. 
En av Fernandes' første initiativer som biskop bar å innsette en sekulærprest til å lede Newmansenteret ved Ohio State University. I følge bispedømmet skulle paulistene få fortsette å virke under den nye ledelse, men de avslo.  Paulistprestene, som hadde hatt ansvaret for dette apostolatet i 65 år, ble utskiftet som del av det forehavende å innpasse studensjelesorgen tellere med bispedømmets tenkning og for å fremme introduksjonen av nye katolske lekorganisasjoner, som Opus Dei og Courage International.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Francis Joseph Spellman (1889-1967) *1932
Kardinal Terence James Cooke (1921-1983) *1965
Biskop Howard James Hubbard (1938-) *1977
Erkebiskop Harry Joseph Flynn (1933-2019) *1986
Erkebiskop Dennis Marion Schnurr (1948-) *2001
Biskop Earl K. Fernandes (1972-) *2022


== Referanser ==